a napfoltok támadásának … közvetlen hatásuk van az időjárásra – Humboldt ír erről a kérdésről, de – mint több más esetben is – sokkal óvatosabban, mint ahogyan Jókai azután felhasználja megállapításait. Humboldt több példát idéz, amelyek részben alátámasztják, részben cáfolják a napfoltok hatását az időjárásra, majd azzal zárja le fejtegetéseit, hogy ez igen bonyolult kérdés, amely további vizsgálatot igényel. (Kosmos 3. k. 401 – 405.)