a használható emberi erő megkétszereződött – Az, amit Jókai itt és a későbbiekben ír a „használható emberi erő” gyarapodásáról emlékeztet Thomas More gondolatmenetére. More az Utópiában azt fejtegeti, hogy a lakosok csak hat órát dolgoznak naponta, ami azonban nem jelent fennakadást, mert megszaporodott a munkás kezek száma, bekapcsolódtak azok, akik más társadalmakban dologtalanul élnek, elsősorban a nők, papok, gazdagok stb. (Thomas More: Utopia, New York, Crofts Classics, 1949. 35.)