rhabonbánok – költött méltóságnév. Jókai több munkájában ír róluk (pl. A magyar nemzet történetében, Bálványosvár c. regényében); mindenütt úgy állítja be őket, mint akik papi és bírói szerepet töltöttek be a pogány székelyeknél. Említi e méltóságot Ipolyi Arnold (idézett mű, 2. k. 228) és Orbán Balázs is (idézett mű, 1. k. 7.) Mindketten a Csíki székely krónika koholt anyagából merítik az adatot, így az minden történeti alapot nélkülöz.