jön a sztrájk – Jókai 1870-ben maga is szembetalálta magát sztrájkoló munkásokkal: február elején sztrájkba léptek a béremelést követelő pesti szedők. A sztrájk a laptulajdonos és szerkesztő Jókainak sok gondot okozott. Nacsády József mutat rá, hogy a Fekete gyémántok anyagát rögzítő noteszbejegyzések között szerepelt, hogy az eszményi Delej országában „nincs betűszedő strike” ; a regény végleges szövegéből ez kimaradt. (Fekete gyémántok. Jelen kritikai kiadás 20. k. 284.) Jókai e témával több cikkben is foglalkozik: Néhány szó a betűszedő strickeről (H: 1870. febr. 6.; A strike-ügy. Uo. febr. 9.) Sokat foglalkozik e kérdéssel az Üstökös is, pl. 1870. febr. 12. 7. sz. 73., 1872. ápr. 20, 17. sz. 193. stb. Jókainak a sztrájkkal kapcsolatos magatartását bírálja Nemes Dezső Az Általános Munkásegylet története 1868 – 1873 c. művében. (Bp. 1952. 99.)