az eddig lehetetlennek hitt keresztűlfúrását az egész földrétegnek – Ez a gondolat szerepel pl. a Vasárnapi Újság egyik cikkében is. Szerzője dr. Tőkés rámutat, hogy sok probléma megoldható lenne, ha a tudósok át tudnának hatolni a földkéreg „tojáshéján” . A föld gyomrában annyi a tűz, hogy az embernek fázni nem kellene, annyi a „villószesz” , hogy „tán a napot is nélkülözni birnók”. A továbbiakban megemlíti „egy francia” indítványát, hogy fúrjanak artézi „tűzforráskutakat, hogy a légszeszt így világító, fűtő és öntözési célokra lehessen használni” . (Vö. dr. Tőkés: A jövő század találmányai, Vasárnapi Újság 1857. szept. 13. 37. sz. 385 – 86.) Mindez erősen emlékeztet arra, ami Otthon államban történik.