Azonban én nem kértem tanácsot a madaraktól, hanem a halaktól – A regénynek ez a része 1873. jan. 9-én látott napvilágot A Honban. Néhány nappal előbb – január 5-én – érdekes kis cikk jelent meg a VU-ban, egy Martens nevű orvos léghajójáról, amely nem a madarat, hanem a halat utánozza. A rövid magyarázó szöveg azt bizonygatja, hogy a hal könnyebben mozog a vízben, mint a madár a levegőben. A cikket ábra illusztrálja, amelyen halalakú léggömb látható. Lehetséges, hogy a legifjabb őrült fejtegetéséhez ez a közlemény adta az ötletet. (Vö. Vasárnapi Újság 1873. jan. 5. 1. sz. 7 – 8.)