Egy hótenger, kristályhegyekkel, gyémántkupolákkal…- Ez a rész nagyon hasonlít Glaisher elragadtatott beszámolójához a léghajóból látottakról: „Hogy írjam le a fentről elénktáruló látványt…?…Egyes felhők, piramisban végződnek, mások …óriási pagodákra emlékeztetnek… A fehér felhők olyan erősen verik vissza a napsugarakat, hogy az emberi szem nem tudja soká nézni …” Voyages aériens. 44.). – Hasonló leírást olvashatunk Jókai: Egy léghajós, kit Amerikába vert át a szél c. novellájában: „Alattunk semmi többé a zölddel rajzolt tájképből, a helyett egy végtelen, hófehér tenger, a naptól felülről megvilágított felhők tengere, miknek mozdulatlan, végtelen tömegéből óriási kúpok, hegyes piramidok… meredeznek elő”