A pápa elhagyta Rómát – 1870-ben a francia-porosz háborút kihasználó Olaszország elfoglalta az addig francia védelemmel fenntartott, pápai területet alkotó Rómát. IX. Pius pápa nem fogadta el az olasz állam által felajánlott kárpótlást. Ekkoriban találgatások folytak arról, vajon IX. Pius pápa nem teszi-e át székhelyét valamely más, Olaszországon kívül eső városba. A téma felmerül A lélekidomárban is (Jelen kritikai kiadás Regények, 51. k. 233.). Annakidején A Hon vezércikkben foglalkozott a kérdéssel (H 1870. szept. 23. 229. reg. sz. 1.).