Katalinok, Erzsébetek – Oroszországnak két Katalin cárnője volt, I. Péter felesége, aki férjének halála után, (1725 – 27) uralkodott, és II. (Nagy) Katalin, (ur. 1762 – 96). I. Katalint A cár, aki bosszul áll c. elbeszélésében említi (Jókai Mór összes művei. Nemzeti kiadás [1-100. k. Bp. 1894 – 98. A jövő század regénye 52 – 53. k. 1896.] 34. k. 323 – 36.). II. Katalint Az úrnő (Jókai Mór összes művei. Nemzeti kiadás [1-100. k. Bp. 1894 – 98. A jövő század regénye 52 – 53. k. 1896.] 25. k. 1 – 81.) és A vakmerő (uo. 306 – 36.) c. elbeszéléseiben ábrázolja. Erzsébet orosz cárnő (ur. 1741 – 62) I. Péter leánya; Jókai a Trenk Frigyes c. regényben ír róla. „Katalinok és Erzsébetek” szerepelnek a Görögtűzben (Jelen kritikai kiadás 33. k. 116.).