E húszezer léggömb alá húsz hektolitert tartalmazó tömlőket kapcsoltatott – Hasonló motívumot találunk a Fekete gyémántok (Jelen kritikai kiadás 21. k. 241.) c. regényben. Szatirikusan szerepel A hosszúhajú hölgy c. elbeszélésben (Virradóra. Jókai Mór összes művei. Nemzeti kiadás [1-100. k. Bp. 1894 – 98. A jövő század regénye 52 – 53. k. 1896.] 49. k. 203.), melynek fantaszta hőse, hogy a mostoha időjáráson segítsen, a felhőket akarta pótolni szárazság idején. Ötlete szerint „egy léggömb száz quart vizet könnyen felemelhet a levegőbe, s onnan ismét alábocsáthat”.