az elődei alatt írt könyveket halommal égetteté össze – A Jókai által leírt könyvégetés valóban megtörtént i. e. 213 táján. A Csou dinasztia után következő rövidéletű Csin dinasztia idején elpusztították a politikailag ártalmasnak minősített írásokat, főleg Konfuciusz műveit. Később elkezdték keresni e könyveket, egy részüket megtalálták, másrészük helyett újabb szövegeket koholtak. Johann Christoph Wagner: Das mächtige Kaiser-Reich, China c. művében említ egy tudománygyűlölő kínai császárt, aki miatt „ötszáz bölcs a tengerbe ölte magát” (idézett mű, 36). Jókai e részt piros ceruzával példányában megjelölte.