a Monte Cerboli vidéke – A mai Lardelerro város vulkánikus gázairól ismert vidéke, Rómától északra. A vulkanikus tevékenység hatását a környező vidék kialakítására a Das neue Buch der Erfindungen írja le, példaként említve Toscana Maremnáit és a Monte Cerboli vidékét. Utóbbiról két képet is közöl, az egyiken a vulkanikus kigőzölgésektől kopárrá vált táj látható, a másik már a vulkáni termékeket feldolgozó ipari üzemeket mutatja be. A magyarázó szövegből is kiderül, hogy a mindenünnen feltörő gőzök, amelyek a környék növényvilágát elpusztították, később – az ipar fejlődésével – az egész környék gazdagságának forrásává váltak. (Az üzemek a földalatti természetes hőt is hasznosították.) (Idézett mű, 3. 176 – 177.) Bizonyára e mű anyaga is hozzájárult annak ábrázolásához a regényben, hogyan válik a kopár, vulkánikus terület hasznos ipari tevékenység forrásává, hogyan hasznosítja Tatrangi a föld alatti hőforrásokat stb.