Lenoir-féle gázmozdony – Jean Etienne Lenoir francia mérnök 1860-ban szabadalmat váltott ki egy – rendszere szempontjából kifogástalan, a modern belsőégésű motor ősének tekinthető – kettősműködésű gőzgépre. (Vö. Wissmann idézett mű, 131.) A gép ismertetését és rajzát Jókai megtalálhatta a Das neue Buch der Erfindungen 2. kötetében. „A gőzgéppel konkuráló szerkezetek” cím alatt (497 – 499.) a cikk szerzője kiemeli a gázgépek előnyeit az Ericson-féle „hőléggépekkel” szemben – ez a gondolat szerepel Tatrangi Mózes fejtegetésében is.