Thetis és Peleus vagy Hercules és Alceste regéje van-e rajta örökítve – Thetisz a görög mitológiában Néreusz tengeri király leányainak egyike, akit Peleusz király vett feleségül. Nászuk híres jelenete: ekkor dobta Erisz az almát az istenek közé, s ezzel a trójai háború kitörését készítette elő. Alkeszté Péleusz király lánya, akit Héraklész hozott vissza a túlvilágról. A Meyers-lexikonban „Portland váza” címszó alatt olvasható, hogy egyes tudósok szerint a váza képei Péleusz és Thetisz történetét ábrázolják, mások szerint azt a pillanatot, amikor Héraklész visszahozza Alkesztét (3. k. 119.).