Támadtak a sötétben látók – a 7. noteszben Jókai Mysticum címszó alatt hosszasan sorolja azokat a misztikus jelenségeket, amelyeknek egy részét Otthon állam lakóival kapcsolatban említi. Eddig nem sikerült megállapítanunk, milyen művekből készítette ezeket a jegyzeteket. (7. notesz, 36 – 37. rectro és verso, Jelen kritikai kiadás, följegyzések I. 330 – 332.) Itt említjük meg, hogy hasonló emberfeletti képességekkel rendelkeznek Bulwer regényének hősei is. Egy „vril”–nek nevezett, a villamosságot, galvanizmust is magába foglaló erő hatást gyakorol rájuk; a vril egyik hatása, amely mint Bulwer írja, hasonló a mesmerismushoz, elektrobiológiához, nagy befolyást gyakorol a lélekre, annak tehetségeit önkívület v. álom által oly magasra emeli, hogy a gondolatok egyik agyból a másikba áttehetők stb. (idézett mű, 37-44.)