„Klimius Miklós föld alatti útja”, Holbergtől – Ludwig Holberg (1648 – 1754) dán író 1741-ben megjelent fantasztikus regénye (Nils Klims alvilági utazása 12 nap alatt). Jókai könyvtárában is megvan e könyv magyar fordítása (Klimius Miklós föld alatt való útja. h. n., é. n.), melyet szemmelláthatólag forgatott, helyenként ceruzával is megjelölt, s az utolsó lapra tréfás versikét jegyzett be: „Aki ezt elhiszi – S igaznak tekinti, – Annak bizony isten – Egy csöpp esze sincsen.” Holberg szatirikus-utópisztikus regényét Jókai több művében említi; a Kárpáthy Zoltánban (Jelen kritikai kiadás 9. k. 94.), Az új földesúrban (Jelen kritikai kiadás 19: k. 117.), a Fekete gyémántokban (Jelen kritikai kiadás 20. k. 227.), a Szép Mikhálban (Jelen kritikai kiadás 30. k. 118.), az Egy játékos, aki nyer c. regényben (Jelen kritikai kiadás 26. k. 64.), A három márványfej c. regényben (Jelen kritikai kiadás 50. k. 242.), A barátfalvi lévitában (Jelen kritikai kiadás 63. k.) stb.