Egyszer Severus császárhoz…– A történetet – Pliniusra való hivatkozással – dr. Bardócz Lajos idézi az üvegről szóló cikksorozatában. Itt azonban nem Severus, hanem Tiberius császár szerepel, akinek egy száműzött építész – hogy kiengesztelje – hajlítható üvegből készített szép serleget küldött ajándékba. A továbbiakban a történet egybevág azzal, amit Jókai mondat el Tatrangi Mózessel. (dr. Bardócz Lajos: Az üveg. Vasárnapi Újság 1869. jan. 29. 5. sz. 54.) Jókai a Pliniustól származó történetet kombinálja a Portland-váza történetével (vö. 153.: 20.); e vázáról a Meyers-lexikonban az olvasható, hogy az Severus császár és felesége számára készült; nyilván így került Tiberius helyett Severus neve a történet elejére is.