az első királyok által kiirtott ősvallás – a 7. sz. notesz 47. rectrotól kezdve Jókai jegyzeteli Ipolyi Arnold: Magyar Mythológiáját (Pest, 1854). E művet többek között A magyar nemzet történetében, a Bálványosvárban, A szép Mikhálban, A kiskirályokban használta fel. A magyar ősvallás ábrázolásának forrásait, Ipolyi művének Jókaira gyakorolt hatását Téglás Tivadar és Végh Ferenc mutatja ki A magyar nemzet története regényes rajzokban és a Bálványosvár jegyzeteiben (Jelen kritikai kiadás 67. k. és 43. k.).