Daedalustól elkezdve Coxwellig és Lamountainig – Daedalus (Daidalosz) a hagyomány szerint ókori görög szobrász és építész volt, aki fiával, Ikarosszal viaszból és tollakból szárnyakat készített, s repülve menekült el Kréta szigetéről. Ikarosz a nap közelébe repült, viaszszárnyai elolvadtak s ő a tengerbe zuhant. – Henry Tracey Coxwell egy XIX. századi angol léghajós 1862 – 63-ban J. Glaisher angol meteorológussal tudományos célokból léghajó-utat tett, s nagy veszélyek között állítólag 11 000 m mások szerint 9000 m magasságot ért el. A nagy feltűnést keltő kísérletről hazánkban már 1863-ban részletes közlemény jelent meg a Magyar Akadémiai Értesítőben (Tudományos léghajózás 1862 évben Angliában. 3. k. 343 – 370.), később a Vasárnapi Újság többször is visszatér Glaisher és Coxwell felszállásainak ismertetésére (Vasárnapi Újság 1870. jan. 9., 2. sz. 20.; 1871. márc. 5. 10. sz., 122. stb.); Lamountaine felszállásáról és útjáról St. Louisból New Yorkig ugyancsak a Vasárnapi Újság tudósít (1859. aug. 28., 35. sz. 415.).