egy mozdulatra minden trezor föld alatti boltozata megtelik vízzel – A bécsi Nemzeti Bankban tett látogatásakor Jókai felvetette ezt a kérdést: „Kérdezősködtem – írja –, hogy támadás esetén lehet-e a bank trezorjait hirtelen víz alá helyezni? A mire azt a választ kaptam hogy lehető volna, csak hogy a víz a banképületet nagyon megrongálná s azt másként is meg tudják védeni, ha pedig olyan hatalom, pl. külellenség támadná meg, a ki ellen nincs védelem, az a vizet is ki tudná a pinczéből szivattyuzni.” Elmondták még Jókainak azt is, hogy invázió esetén „az egész érczkészlet három nap alatt, tehát elébb, mint egy ellenség Bécset elérhetné, elszállítható Komáromba vagy más erősségbe”. Jókai e magyarázat ellenére sem mondott le ötletéről, regényében a bank elárasztására szolgáló gépezetet említ. (A nemzeti bank pincéi. A Hon 1872. nov. 13. 262.)