monitor – sekély merülésű, erős tüzérséggel ellátott folyami vagy partmenti páncélozott hadihajó. Az 1861-ben kitört amerikai polgárháború idején az északi csapatok jelentős sikereket értek el vele. Utóbbiakat Jókai a Három márványfejben említi (Jelen kritikai kiadás 50. k. 49.). A Dunán horgonyzó gőzösök, hadihajók és monitorok rajza bizonyára összefügg azzal, hogy az 1870-es évek elején sok szó esett a Duna szabályozásáról. Ennek kapcsán A Hon egyik cikkírója a jövő feladataként jelöli meg, hogy Buda tengeri kikötőhellyé váljék, „vagyis a Fekete-tengerről jövő hajók kikötőjévé”. – (YY.: Budai szépítési álmok, A Hon 1872. szept. 3. 202. reg. szám. 1.)