„Araeus” – Ara, Arménia királya nevének latin alakja. Semiramis és Ara történetét Chorenei Mózes örmény krónikaíró örökítette meg (Világkrónika, I. 15. fej.). Jókai forrása feltehetőleg a Dictionnaire … d’Amour c. kiadvány, melynek egy példánya a Jókai-hagyatékban ma is megtalálható. E többkötetes „szerelmi szótár” I. kötetében 267, lapon olvashatjuk Semiramis Araeus iránti viszonzatlan szerelmének történetét.