Az üvegcsinálás tudománya ötezer éves – Jókainak az üveg történetéről kapcsolatos valószínű forrásait l. A regény keletkezése, forrásai c. részben. Jókai Tsong Nu c. elbeszélésében is említi, hogy már a hunok idejében ismerték Kínában a titkokat „miként lehet az üveget hajlékonnyá tenni…itt égeték a legátlátszóbb porcellánt mely szikrát adott, mint a tüzkő, s melyet hajlitani lehete, a nélkül, hogy összetörnék…” (Délvirágok. Jókai Mór összes művei. Nemzeti kiadás [1-100. k. Bp. 1894 – 98. A jövő század regénye 52 – 53. k. 1896.] 20 k. 90 – 85.)