Habsburgi Árpád arcvonásai legelső ősére emlékeztetnek; az lehetett ilyen, mikor még egyszerű helvéciai gróf volt – Habsburgi Rudolf gróf (1218 – 1291), a Habsburg-ház hatalmának megalapítója; Jókai Az Osztrák-Magyar Monarchia írásban és képben c. kiadványban írja, hogy Svájcban, az Aar folyó mellett feküdt a család ősi várkastélya, „a sokszor megénekelt Habsburg”. (I. Bevezető kötet, 36 – 37.) Szerepel Habsburg Rudolf A magyar nemzet története regényes rajzokban egyik (Az első Habsburg szövetséges c.) fejezetében is. (Jelen kritikai kiadás 67. k. 145 – 46.)