szabadkőműves – az egyetemes emberi összetartozást, az emberek testvériségét hirdető vallásos-etikai színezetű világpolgár-mozgalom tagja. A szabadkőművesség a XVIII. sz. elején terjedt el Angliában, később Franciaországban, majd – a XVIII. sz. második felében – Magyarországon, Oroszországban is elterjedt, s elősegítette a magyar jakobinusok mozgalmának, ill. a dekabristák mozgalmának szervezését.