én is láttam a holt ember arcát mosolyra fintorulni a galvanfolyam befolyása alatt – Galvani, Luigi (1737 – 1798) olasz fiziológus, az elektromosságtan egyik megalapozója. Kísérleteihez rézhoroggal vasrúdra függesztett békaizmot használt, s azt tapasztalta, hogy az izom megmozdul, ha a vasrúdhoz ér. A Jókai által említetthez hasonló jelenséget ír le Tarczy tankönyvében: a kísérletre felhasznált hulla arcán „a düh, szorongás, kacaj sírás kifejezései váltogatták egymást” (Tarczy idézett mű, II. k. 398.).