Sorbonne – a francia tudományegyetem neve. Eredetileg kollégium volt, melyet a XIII. sz. közepén alapított Robert de Sorbonne, IX. Lajos király káplánja, teológiai doktorátusukra készülő diákoknak. A XVI. sz.-ban a teológiai fakultást nevezték így, amelynek akkor igen nagy befolyása volt az ország vallási életére. III. Henrik király és a Katolikus Liga viszálya idején a Sorbonne buzdította a fanatikus tömeget Henrik ellen.