Veszedelmes találkozása a földnek csupán az 1680-i üstökössel lehetne – Ezt az üstököst Jókai feltételezhető forrásai mint különösen nagy és félelmetes égitestet említik. Bardócz pl. megállapítja, hogy különösen nagy rettegést, babonás félelmet váltott ki az 1680-as és a Halley-üstökös (idézett mű, VU 1861. aug. 4. 31. sz. 366 – 68.). Humboldt „félelmesen nagy” üstökösnek nevezi, s 8800 éves visszatérési időt említ (valószínűleg ennek az elírása eredményezte Jókainál a 2800 évet) (Kosmos I. k. 116.).