a találmányok kimesterkélése – A tehetséges székely ezermesterek találmányait Jókai több művében említi: pl. Bálványosvár c. regényében (Jelen kritikai kiadás 43. k. 8.) a körben forgó Fergettyűvár kapcsán megjegyzi: „Ennek a népfajnak a vízhajtotta szövőszéktől a zengedező kútig mindenhez van esze.” A székelyek ügyességéről, ötletességéről – többek között Fergettyűvár kapcsán – Orbán Balázstól meríthetett anyagot (vö. Bálványosvár jegyzetei, Jelen kritikai kiadás 43. k. 291.), továbbá hatással lehetett rá mindaz, amit Gábor Áronról és Bodor Péterről hallott, olvasott. (Vö. A Damokosok, Jelen kritikai kiadás 44. k. 226 – 227.)