annak a hírhedett Lloydnak a fia – Jókai itt Edward Lloydra céloz; az ő nevéről kapta Anglia és a világ akkor legnagyobb biztosítási csúcsmonopóliuma a nevét. A Meyers-lexikonban olvasható, hogy 1845-ben egy William Lloyd nevű angol, aki ezzel akart híressé válni, leverte a vázát állványáról; később sikerült szépen rendbehozni. A lexikon nem utal arra, hogy a vázát a híres Lloyd fia törte össze. Ezt és a váza törhetetlenségéről szóló történetet feltehetőleg Jókai fantáziája adta hozzá a lexikon adataihoz. A Barberini–váza törhetetlensége egyébként a regényben bizonyára összefügg azzal, hogy Jókai a Plinius történetében szereplő törhetetlen edény tulajdonságait viszi át a XVII. században megtalált vázára.