levették a Mars … fényképmását – Jókai itt abból indulhatott ki, amit az égitestek fényképezéséről olvasott. Daguerre 1840-ben a Holdról készített felvétele volt az első csillagászati kép (erről Humboldt is ír, Kosmos 3. k. 505.), később e kezdeményezést sokan követték és tökéletesítették: Rutherford pl. 1864-ben már fotográfiai messzelátóval készítette felvételeit. A Das neue Buch der Erfindungen a fényképezés történetét tárgyaló fejezetben külön részt szentel az asztrofotográfiának. (2. k. 445 – 472.)