Az óriás Duna partjain…vonul le a pompás paloták sorozata – Jókai itt képzeletben befejezi és a XX. századba helyezi azt a nagyarányú építkezést, amelynek az 1860 – 70-es években tanúja volt, s melynek lendületét jól érzékelteti Preisich Gábor: „Aki a hatvanas években a Gellérthegyről lenézett, a pesti oldalon először a Vigadó, később a Tudományos Akadémia, utána az Akadémia mögötti bérház és a Duna-parti szállodasor építkezésének állványait láthatta. A háttérben a Bazilika kupolájának építkezése folyt.” (Idézett mű, 130.)