„Sollicitudoomniumecclesiarum” bulla – „Sollicitudo omnium ecclesiarum” – VII. Pius pápa 1814. aug. 17. kelt bullájának kezdő szavai. E bullával állította vissza a pápa a jezsuita rendet. Az 1870-es években ismét hírek jelentek meg a magyar sajtóban a más országokból kiutasított jezsuiták esetleges Magyarországra-áramlásának veszélyéről. (Vö. A regény keletkezése és forrásai.) Az Üstökös is számos tréfával, képpel reagált e hírre, jellegük érzékeltetésére idézzük a „Jönnek már” c. vers egy szakaszát: „Jönnek már a jezsuiták! / Fekete lesz egész világ. / Barátcsuha ugy kiterjed. / Mint egy sötét széles felleg. / Az eget tőlünk elfogja / Az obscurus férfiszoknya, / S jóéjszakát világosság / Eltakarja a nap arcát / Déltül éjszakig vonul el. / Örül ennek dr. Pauler / Libera nos domine. (Ü. 1872. jún. 13. 29. sz. 341.) Libera nos domine = a. m. „Szabadíts meg bennünket, uram”.