az egyetlen ladownai jéghegy – Fuchs könyvében olvasható, hogy a Kárpátokra nem jellemzők a gleccserek (idézett mű, 43.). E részt Jókai megjelölte és a margón melléírta: „Nincs jéghegy”. A továbbiakban Fuchs arról ír, hogy azért a Kárpátokban sem hiányoznak teljesen a gleccserszerű képződmények. Példaként említi azt a világoszöld jégtömböt, amelyről a szláv lakosság az egész környéket Ladownának (jégveremnek) nevezi. Jókai e rész mellé bejegyezte: „zöld szirt”.