Van Európának egy szerencsétlen állama – …Ez Spanyolország. – Itt Jókai azokra a viharos eseményekre reagál, amelyek az 1868-tól – és ezt megelőzően – a spanyolországi helyzetet jellemezték: az 1856-ban uralomra jutott konzervatív kormánnyal elégedetlen liberális polgári erők kirobbantották az ötödik polgári forradalmat, majd 1873-ban kikiáltották a köztársaságot (később a konzervatív erők felülkerekedtek, 1875-ben XII. Alfonz került a spanyol trónra). A Hon is rendszeresen hírt ad az eseményekről, pl. az 1872. május 30. számban cikket közöl Spanyolországról, később publikálja a spanyol köztársaságpártiak kiáltványát, stb. (1872. júl. 16., 171. esti sz. 1.)