Pambamarka hegyei mögül … a „perui rémlátvány” – erről a 7. noteszban a következő bejegyzés olvasható: „A Brocken rém, Pambamarka, Peru.” (7. notesz, 35. r., Jelen kritikai kiadás, följegyzések I. 334) Könnyen lehet, hogy ez a jegyzet Soós könyvének anyagát rögzíti. Soós A légtükrözés alfejezetben ír arról, hogy 1774-ben két francia tudós a „Pambamarca hegy ormára (Peruban) hatolván itt ... az elvonuló föllegben saját árnyékukat megpillanták … s a mi legnagyobb meglepetésökre szolgált, fejöket dicsfény övezte körül, mely három öszpontos koszorúból állott s emellett a legélénkebb szivárványszínekben tündöklött … Hasonló tünemény ehhez az úgynevezett brockeni rémkép…” (Soós, i. m, 124.)