Panteon – Még Széchenyi István vetette fel egy nemzeti Panteon céljait szolgáló épület létesítését a Gellérthegy tetején; a Panteon gondolata az 1870-es években is felmerül, így pl. A Hon már idézett cikkében is (YY Budai szépítési álmok), melynek szerzője megjegyzi, hogy a nemzeti Panteon megvalósítása kétségkívül a jövő század boldogabb nemzedékeire marad…(H 1872. szept. 3. 202. regg. sz. 1.).

A 90-es években Jókai ismét megemlíti, hogy a jövőben a Gellérthegy tetejére „a magyar Panteon vagy a csillagvizsgáló” fog kerülni. (Az Osztrák-Magyar Monarchia írásban és képben, Magyarország, III. k. Bp. 1893. 6.)