Ábrahám a Santa Clara – (családi nevén Ulrich Megerle 1642 – 1709) ágostonrendi szerzetes, eredetiségéről híres hitszónok, 1669-ben I. Lipót császár udvari szónoka, tevékenysége és a kulturális fejlődésben játszott szerepe sok szempontból Pázmány Péterre emlékeztet. A 2. notesz 24. rectóján szerepel neve (Jelen kritikai kiadás, följegyzések I. 79.). Jókai több művében, így A kőszívű ember fiaiban (Jelen kritikai kiadás I. 21.), Szeretve mind a vérpadig c. regényében (Jelen kritikai kiadás 42. k. 139 – 39.) említi.