az állandó katonáskodás megszüntetése – Ezzel a követeléssel Jókainak az 1870-es években írt cikkeiben is találkozunk. A balpárt agendája c. vezércikkében pl. azt az óhajt fejezi ki, hogy a jövőben a katonai szolgálat mindenkit egyformán terheljen, s ne túl sokáig: csak hadgyakorlatra hívják be a férfiakat. Ugyancsak itt jegyzi meg, hogy a kormány folytasson békepolitikát, nem szükséges a fegyvereket élő testeken kipróbálni. (H 1872. máj. 22. 117. sz. 1.)