Az itt felsorolt műszereket több olyan könyv leírja, képeken bemutatja, amelyeket Jókai forrásként használt: a Keletkezéstörténetben jellemzett Voyages aériens (par I. Glaisher, C. Flammarion, W. de Fonvielle et G. Tissandier, Paris, 1870) c. könyv táblázaton mutatja be a léghajósok által használt műszereket (38.); A Das neue Buch der Erfindungen – különböző fejezetekben elszórva – ugyancsak foglalkozik velük (2. k. 102., 144., 362.); Tarczy idézett könyvében is többször szó esik róluk (pl. 1. 180.).