a mesterségesen elkészített munkászavar – Jókainak meggyőződése volt, hogy a munkásokat és munkaadókat érdekegység fűzi össze. Ezen az elven alapul Berend Iván munkástelepe is. (Vö. Nacsády József jegyzeteit a Fekete gyémántokhoz Jelen kritikai kiadás 20. k. 307.) A konfliktusok indítéka regényeiben rendszerint vagy egyéni sértődöttség (mint Szaffrán Péter esetében a Fekete gyémántokban), vagy „idegen elemek” tevékenysége: ez a motívum szerepel a Fekete gyémántokban (Jelen kritikai kiadás 21. k. 124.).