virágokat, miknek kelyhében … madárka lakik – Wagner ír arról, forrásokra hivatkozva; hogy van egy kis madár, amely a Tunghoa virágból nő, s addig él, amíg a virág a fán. (Idézett mű 128.) Jókai 1860-ban írt Chinai románcok c. tréfás ciklusában is szerepel a téma, továbbá A leaotungi emberkékben (Jókai Mór összes művei. Nemzeti kiadás [1-100. k. Bp. 1894 – 98. A jövő század regénye 52 – 53. k. 1896.] 93. k. 45 – 69.) és A Hi-Hong virág címen (Költemények II. k. 134.).

A továbbiakban a bekezdés végéig a Wagner-könyvből merített ötleteket sorolja fel Jókai. Több motívumot - pl. a selymet eresztő tyúkokat - előzőleg az Üstökösben is felhasználja Chinai furcsaságok (Egy régi foliansból kiszedegetve) címen. (1863. dec. 5. 23. sz. 179.) Hasonló „csodákat” említ az Egy ember, aki mindent tud c. művében is.