Lawes hídgerendái – Jókai 7. noteszának 64. versoján olvashatjuk a „Lawes hídgerendái” bejegyzést (Följ. I. 280.). E noteszlapokon többek között a már többször idézett Das neue Buth der Erjindungen c. kiadványt jegyzeteli. A sorozat első kötetében a viaduktok és hidak tárgyalásakor szó van a Lawes-féle híd továbbfejlesztett változatáról (ilyen pl. a mainzi Rajna-híd). Az e hídtípust bemutató kép adhatta Jókainak a homorú felükkel egymásnak fordított vaslemezek ötletét, amelynek leírása a regényben megfelel a könyvben látható ábrának (Das neue Buch der Erfindungen. I. k. 311 – 314.).