Párizs neve egy sorba jöjjön Ninivével és Palmyrával – feltehetőleg célzás a Párizsi Kommün idején történt pusztulásra; Palmyra – az i. e. 1. évezredben alapított ókori kereskedőváros Szíriában, az i. e. 1. sz.-tól a 3. sz.-ig Szíria K-i partvidékén elterülő, azonos nevű rabszolgatartó állam központja. 272-ben római uralom alá került. A várost a rómaiak feldúlták. Jókai Kelet királynéja címmel históriai novellát írt Palmyra utolsó királynőjéről, Zenóbiáról (Délvirágok, Jókai Mór összes művei. Nemzeti kiadás [1-100. k. Bp. 1894 – 98. A jövő század regénye 52 – 53. k. 1896.] 20. k. 13.).