a fiumei kikötőért és hajózási társulatért – Fiume: ma Rijeka jugoszláviai kikötőváros az Adriai-tengernél. Hányatott története folyamán többször csatolták Magyarországhoz, így a regény megírása előtt néhány évvel, 1868-ban is. Említése azért is érdekes, mert a horvát-magyar kiegyezési tárgyalásokon hovatartozása eldöntetlen maradt, ill. a királyra bízták a döntést, a magyar fél viszont olyan, a horvátok által jóvá nem hagyott szöveget íratott alá a királlyal, amely szerint Fiume a kérdés végleges rendezéséig ideiglenesen Magyarországhoz tartozik. Ezt nevezték a fiumei provizóriumnak, amit a horvátok mindig sérelmeztek.