keleti kérdés – A Török Birodalomnak a XVII. sz.-ban kezdődő fokozatos gyengülése által felvetett politikai és diplomáciai problémák közös elnevezése, amely magában foglalta a balkáni népek önálló nemzeti államaik megteremtéséért folytatott harcait, a cári Oroszország küzdelmét a Fekete-tenger melletti török területek, a tengerszorosok és Konstantinápoly megszerzéséért, valamint a nagyhatalmak – Nagy-Britannia, Oroszország, Ausztria és Poroszország – harcát törökországi gazdasági és politikai pozíciók valamint területek megszerzéséért.