az ostromló sereg fejére trinitrin, dunanilin, dinamit, nitromannit és pyroxilin lövegeket lehet hajigálni – a felsorolt robbanóanyagok hadiléggömbről való leszórásának ötletét Jókai több korabeli forrásból meríthette. Ezek közül csak egyet említünk – A Hon 1872-ben megjelent cikkét, amelynek szerzője a hadiléghajózás jelentőségét a biztos kémszemle mellett robbanóanyagok leszórásában látja. (Á. K.: A léghajózás és a háború. A Hon 1872. márc. 14. reggeli 62. sz. 2.)