ha Suvarov át tudott menni a svájci Alpeseken – Szuvorov, Alekszandr Vasziljevics (1729 – 1800) orosz hadvezér. 1799-ben I. Pál cár Felső-Olaszországba küldte, hogy az osztrákokkal szövetségben kiűzze onnan a franciákat. Szuvorov győzelmet aratott, majd a Szent Gotthárd-hegységen át hadaival járatlan utakon Svájcba vonult. Alakját Jókai Hogy kezdik és hogyan végzik c. elbeszélésében ábrázolja, minden bizonnyal F. Lacroix könyve alapján. (Észak honából)