Szent László királyt ábrázolja – I. László király (kb. 1040 – 1095) alakjához a néphit számos legendát fűzött. Jókai A magyar nemzet története regényes rajzokban c. művében megemlíti a forrásfakasztás és a kun rablótól megmentett leány történetét is. (Jelen kritikai kiadás 67. k. 74, 84.) A Svábhegyi-kápolna építését (Diana út 4.) 1854-ben Ringe bécsi építész kezdte el és Ybl Miklós fejezte be 1860-ban. Oltárképét Szent Lászlóról Stettka Gyula festette (Zakariás G. Sándor: Magyarország művészeti emlékei. III., Bp. 1961., 179.). Jókai leírása esetleg ezzel függ össze.