Puszta izomerő nem segítené át a fecskét a tengeren – Ez és az itt következő fejtegetés feltűnő hasonlóságot mutat a Das neue Buch der Erfindungen érvelésével. A német könyv szerzője – miután ismertette Besnier, Blanchard és Degen kísérletinek kudarcát – arra a következtetésre jut, hogy az izomerő nem elegendő a repüléshez – az elektromosságnak és a mágnesességnek kell segítenie. (2. k. 111 – 112.)